o výsledku
Sme sklamaní, pretože sme chceli vyhrať, no nepodarilo sa nám streliť gól.
o tom, či Arsenal urobil dosť na to, aby vyhral
Myslím, že sme urobili pre to všetko, ale Chelsea dobre bránila. Cítil som, že sme v prvom polčase hrali s dobrom intenzitou. Trochu sme poľavili v druhom polčase, avšak posledných 20 minút sme sa znovu rozbehli. Mohli sme zápas vyhrať. Ozil mohol rozhodnúť v poslednej minúte. Prišli na Emirates brániť a urobili to dobre, každý to vie.
o Ospinovom zákroku na Oscara
Áno, mali sme šťastie.
o tom, či to mohla byť peenalta
Myslím, že aj my sme mohli jednu kopať. Rozhodca nechal Oscarovi výhodu. Bol prvý pri lopte, takže nechal výhodu a Bellerinovi sa podarilo situáciu zachrániť. Bolo ťažké pre rozhodcu vrátiť hru späť.
o tom, či Cazorlova strela bola zblokovaná rukou
Nevidel som to, avšak vždy o tom môžete debatovať. Nevidel som tú situáciu.
o tom, či je Chelsea zaslúženým majstrom
Ešte nie sú, ale budú. Každý dostane to, čo si zaslúži. Veľmi dobre začali sezónu narozdiel od nás a urobili si náskok.
o tom, či sa Arsenal môže priblížiť (výkonnostne)
Od začiatku sezóny sme sa im približili. Čo sa však dnes stalo, že mali veľmi skúsenú zadnú štvorku a mohli hru zabetónovať. Nám zase chýbala uvoľnená myseľ. Pravdepodobne sme si boli až príliš vedomí ich sily v protiútokoch, a preto sme nehrali tak uvoľnene v útočnej tretine ihriska. Urobili sme pár zlých rozhodnutí.
o tom, či negatívna minulosť s Chelsea nejako ovplyvnila hráčov
Je obtiažne vedieť to priamo po zápase. Obyčajne robíme v nebezpečných situáciách ako sme si vypracovali v prvom polčase rýchle a bystré rozhodnutia, no dnes práve tie rozhodnutia neboli vždy správne. Celá medzihra bola skvelá, rýchla, no chýbala nám finálna lopta.
o sebavedomí Arsenalu
Chceme zakončiť sezónu úspešne. Keď sa pozriete na ďalšie výsledky – napr. Aston Villa proti Manchestru City a tiež dnešný zápas United, vidíte, že každý zápas je ťažký. Musíme ostať maximálne sústredení dokonca každého zápasu a neskôr uvidíme, kam sa môžeme dostať v ďalšej sezóne. Prvoradé je skončiť úspešne túto sezónu. Cestujeme do Hullu a chceme si zaistiť TOP4, pretože ten boj ešte nie je ukončený. Potom sa môžeme pozerať na TOP3 alebo TOP2. To je všetko, čo môžeme urobiť.
o privítaní Cesca Fabregasa
Videl som už aj horšie.
o tom, či mal dnes poraziť Mourinha
To nie je o mne, je to o našom klube a tíme. Ja chcem vyhrať zápas pre klub. Zvyšok je možno zaujímavý pre médiá, avšak menej zaujímavý pre mňa. Dôležité je to, čo sa deje na ihrisku.
/arsenal.com/